Azért adtam egy petákot
Azért adtam egy petákot,
Szeresd lányom, a diákot.
     Hej ricza, ricza, pattogatott kukoricza.

Azért vettem zöld pántlikát,
Szeresd lyányom a más fiát.
     Hej ricza, stb.

Három kita magos kender,
Egy kis beszédem van kenddel.
     Hej ricza, stb.

Három huszas nem egy tallér,
Nem minden legény gavallér.
     Hej ricza, stb.

Barna Pista a gavallér,
Annál csörög huszas, tallér.
     Hej ricza, ricza, pattogatott kukoricza.
Népköltészet